**ПРОЕКТ НА ДОГОВОР**

**ДОГОВОР № ………………………….**

Днес, …………. 2018 г., в гр. София, между:

**МИНИСТЕРСТВО НА ВЪНШНИТЕ РАБОТИ**, гр. София, ул. „Ал. Жендов“ № 2, БУЛСТАТ 000695228, представлявано от Мая Андонова-Генова – директор на дирекция „Управление на собствеността и материално-техническо осигуряване” на МВнР, упълномощен Възложител съгласно Заповед № 95-00-390/21.09.2017 г. на министъра на външните работи, и Искра Григорова-Зоровска – главен счетоводител, наричано по-долу за краткост „**ВЪЗЛОЖИТЕЛ”**, от една страна,

и

**[*Наименование на изпълнителя*]**, [с адрес: [*адрес на изпълнителя*] / със седалище и адрес на управление: [*седалище и адрес на управление на изпълнителя*] [*попълва се приложимото според случая*], [ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*попълва се приложимото според случая*], представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]], наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 във връзка с чл. 148, ал. 2 от Закона за обществените поръчки („**ЗОП**“) и Решение № ……………/ ………………. г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„Обезпечаване с компютърна и комуникационна техника, необходими за изграждането на АИС/М за обработка на класифицирана информация и компютърна мрежа за достъп до Internet и обработка на некласифицирана информация за обезпечаване на Постоянната делегация на Република България в Новата ГК на НАТО – Брюксел, в т.ч. инсталация на оборудването, доставка, изграждане и пускане в експлоатация на документооборотна система за АИС/М за обработка на класифицирана информация, обучение на потребителите на място, техническа поддръжка и гаранционно обслужване" по Обособена позиция 1: „Доставка на комуникационно оборудване”** и изпълнението на договора се извършва съгласно Схемата за класификация на етапите за сключване и изпълнение на договора, неразделна част от него.

се сключи този договор („**Договора**/**Договорът**“) за следното:

1. **ПРЕДМЕТ НА ДОГОВОРА**

**Член 1. Предмет**

* 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши доставка на комуникационно оборудване за инсталация на оборудване, изграждане и пускане в експлоатация на документооборотна система, поддръжка и гаранционно обслужване на изградените мрежи за класифицирана и некласифицирана информация.
	2. Поддръжка и гаранционно обслужване на доставеното оборудване и изградените мрежи за класифицирана и некласифицирана информация в ПД-НАТО в рамките на гаранционния срок по алинея (4.3) и по заявка от **потребителя** до изпълнителя за възникнал проблем.

**Резервните части, материалите, консумативите, дейностите и условията на сервизното обслужване са описани в Техническото предложение на ИЗПЪЛНИТЕЛЯ и следва да отговарят на Техническата спецификация на ВЪЗЛОЖИТЕЛЯ.**

1. **ЦЕНИ И НАЧИН НА ПЛАЩАНЕ**

**Член 2. Цена**

**(2.1)** За изпълнението на предмета на Договора, ВЪЗЛОЖИТЕЛЯТ се задължава да заплати на ИЗПЪЛНИТЕЛЯ обща цена в размер ………… лева без ДДС (………….) с ДДС и ………………..лева (……………………….) с ДДС, съгласно Ценовото предложение на Изпълнителя (Приложение №3), неразделна част от настоящия Договор.

**(2.2)** Цената по чл. 2.1 е крайна и включва всички разходи и възнаграждения на ИЗПЪЛНИТЕЛЯ за изпълнение на предмета на настоящия Договор, като не само: разходите за придобиване, съответно прехвърляне на правото на собственост върху оборудването и върху внедрените в него програмни продукти и/или **софтуерни лицензи** на възложителя, за доставка на компютърното оборудване, за транспортиране на компютърното оборудване до мястото за доставка, за монтаж, инсталиране, въвеждане в експлоатация и привеждане на компютърното оборудване в работно състояние, за отстраняване от Изпълнителя на всички технически неизправности и повреди, възникнали не по вина на Възложителя и покрити от гаранционните условия и гаранционната отговорност на Изпълнителя (труд, всички резервни части неограничен брой за периода на гаранционното сервизно обслужване, вносни мита, такси, командировъчни – пътни, дневни и квартирни на служители на Изпълнителя при необходимост и др.), както и всички други разходи, необходими за качественото изпълнение на поръчката. Разходите за отстраняване на всички технически неизправности и повреди на място на доставката до крайния потребител, възникнали не по вина на възложителя и покрити от гаранционните условия и гаранционната отговорност за срок не по-малко от 36 (тридесет и шест) месеца от датата на инсталиране на доставеното оборудване, удостоверено с подписване на приемо-предавателен протокол, в съответствие с Техническата спецификация на Възложителя и Предложението за изпълнение на обществената поръчка на Изпълнителя.

**Член 3. Начин на плащане**

**(3.1)** Плащанията се извършват в български лева, с платежно нареждане по следната банкова сметка, посочена от ИЗПЪЛНИТЕЛЯ:

Банка:

IBAN:

BIC:

Титуляр на сметката:

 ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени на банковата му сметка в срок до 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията, по посочената в настоящия член банкова сметка са надлежно извършени.

**(3.2)** Плащането на цената по алинея (2.1) от настоящия Договор се извършва, както следва:

1. Авансово плащане в размер на 10 % (десет процента) от общата стойност на договора в срок до 10 работни дни от подписване на договора и след представяне на оригинална фактура и на парична/ неотменима и безусловна банкова гаранция/ застраховка, обезпечаваща авансово предоставените средства.

2. Окончателно плащане на оставащата дължима стойност в размер на 90 % по договора при удостоверяване на приключване на изпълнението на договора в срок до 15 работни дни след представяне на двустранно подписан Приемо-предавателен протокол по алинея (5.3), респективно по алинея (5.5) за приемане инсталирането на цялото оборудване по договора и представяне на оригинална данъчна фактура.

 **(3.3)** За дата на плащането се счита датата на заверяване на банковата сметка на ИЗПЪЛНИТЕЛЯ със съответната дължима сума.

**(3.4)** Гаранцията обезпечаваща авансовото плащане се освобождава в срок до 3 (три) дни след връщане или усвояване на аванса. Авансът се счита за усвоен след подписване на документите по алинея (5.3) от настоящия Договор, удостоверяващи доставка на оборудване в размер на платения аванс.

**III. СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4. Срокове и място на доставка**

**(4.1)** Настоящият Договор влиза в сила, считано от датата на сключването му. Срокът на настоящия Договор изтича след изтичането на гаранционния срок на оборудването, предмет на Договора, посочен в алинея (4.3) и удовлетворяването на всички претенции на ВЪЗЛОЖИТЕЛЯ, свързани с гаранционната отговорност на ИЗПЪЛНИТЕЛЯ.

 **(4.2)** Срокът за доставка на оборудването, предмет на настоящия договор е

………………………….. дни (……….) дни). Срокът за доставка се удостоверява с подписване между страните/представители по договора на приемо-предaвателен протокол за доставка и инсталиране на доставката.

**(4.3)** Гаранционният срок на доставеното оборудване по чл. 1 е 36 (тридесет и шест) месеца от датата на инсталирането му, считано от датата на подписване на съответния приемо-предaвателен протокол. ИЗПЪЛНИТЕЛЯТ трябва да гарантира за срок от минимум 36 (тридесет и шест) месеца от датата на изтичане на срока за гаранционен сервиз, че ще разполага с резервни части за оборудването по чл. 1. Доставката и стойността на резервните части на устройствата по чл. 1, след изтичане на срока на гаранционния сервиз, е извън обхвата на настоящата поръчка и ще е за сметка на МВнР.

**(4.4)** Мястото на изпълнение на доставките е поетапно: в гр. София, ул. „Александър Жендов” №2, МВнР-ЦУ; Белгия, Брюксел - NEW NATO HQ, Léopold III Laan 1110, Brussels, Belgium, след предварително писмено уведомяване от страна на Възложителя до Изпълнителя с посочена конкретна дата за начало и края на изпълнението на съответния етап. Изпълнението ще се осъществява от представители и на двете страни.

**(4.5)** Оборудването, предмет на настоящия договор се доставя в съответствие с определените в т. 3.1 до т. 3.6. етапи от Схемата за класификация, както следва:

**(4.5.1.)** Доставка на необходимото оборудване за нуждите на ПД-НАТО в МВнР.

**(4.5.2.)** Изпращане на техниката, необходима за АИС/М за обработка на класифицирана информация в ПД-НАТО (с изкл. на вътрешните твърди дискове), за проверка по компетентност в ДАНС.

**(4.5.3.)** Изпращане на вътрешните твърди дискове на техниката, необходима за АИС/М за обработка на класифицирана информация в ПД-НАТО, за проверка по компетентност в ДАНС.

**(4.5.4)** Връщане на проверените вътрешни твърди дискове на техниката, необходима за АИС/М за обработка на класифицирана информация в ПД-НАТО, обратно в МВнР.

**(4.5.5)** Доставка на техниката в ПД-НАТО (с изкл. на вътрешните твърди дискове)

**(4.5.6.)** Доставка в ПД-НАТО на проверените и върнати от ДАНС вътрешни твърди дискове на техниката, необходима за АИС/М за обработка на класифицирана информация в Делегацията.

**Член 5. Условия на доставка**

**(5.1)** ИЗПЪЛНИТЕЛЯТ се задължава да достави и предаде на ВЪЗЛОЖИТЕЛЯ оборудване, предмет на доставка, окомплектовано както следва:

1. окомплектовано, съгласно изискванията на производителя и съгласно нормативните изисквания;
2. заредено с всички необходими за експлоатацията му материали;
3. сертификати за съответствие, гаранционни и сервизни карти и други документи от производителя, съдържащи технически данни и характеристики;
4. с инструкция за експлоатация на български език, както и документация, съдържаща препоръки за правилна експлоатация и инструкция за съхранение;
5. други документи, изискващи се съгласно условията но поръчката и офертата на ИЗПЪЛНИТЕЛЯ;

**(5.2)** За всяка извършена доставка на оборудването, ИЗПЪЛНИТЕЛЯТ предоставя на ВЪЗЛОЖИТЕЛЯ надлежно оформени двустранно констативен/и протокол/и за предаване на доставено оборудване от ИЗПЪЛНИТЕЛЯ на ВЪЗЛОЖИТЕЛЯ, съдържащ основание – номер на договора, идентификационните и партидни номера, моделите и марките на отделните артикули от оборудването. Рискът от погиване на доставеното оборудване преминава от ИЗПЪЛНИТЕЛЯ към ВЪЗЛОЖИТЕЛЯ от датата на подписване на двустранно констативен/и протокол/и.

**(5.3)** Доставеното оборудване се проверява, приема и одобрява от ВЪЗЛОЖИТЕЛЯ в срок до 5 (пет) работни дни от подписване на констативния протокол по чл. 5.2 от договора, с подписване в по два екземпляра на двустранно приемо-предавателни протоколи („**Приемо-предавателен/и протокол/и**“) от Страните или техни упълномощени представители, след проверка за: отсъствие на явни Несъответствия, окомплектовката на доставката и представяне на документите в съответствие с алинея (5.1) и (5.2) и съответствие на оборудването с техническите характеристики, представени в Техническото предложение на ИЗПЪЛНИТЕЛЯ и Техническата спецификация на ВЪЗЛОЖИТЕЛЯ. Приемо-предавателния/те протокол/и съдържа/т основанието за съставянето му/им (номер на договора), идентификационните и партидни номера, моделите и марките на отделните артикули от оборудването, предмет на доставка.

**(5.4)** ИЗПЪЛНИТЕЛЯТ уведомява ВЪЗЛОЖИТЕЛЯ писмено в срок от 10 (десет) работни дни предварително за конкретните дати и час, на които ще се изпълняват доставките. При предаването на оборудването, ИЗПЪЛНИТЕЛЯТ осигурява на ВЪЗЛОЖИТЕЛЯ необходимото според обстоятелствата време да ги прегледа за Несъответствия, като същото не може да надвишава 14 (четиринадесет) дни.

**(5.5)** При констатиране на явни Несъответствия, по смисъла на алинея (5.6) на доставеното оборудване, Възложителят има право да откаже да подпише приемо-предавателен протокол. В тези случаи Страните подписват **констативен/и протокол/и**, в който се описват констатираните Несъответствия, съобразно алинея (5.6). След отстраняване на Несъответствията, Страните подписват двустранен Приемо-предавателен/и протокол/и за приемане на доставката/те.

**(5.6)** При „**Несъответствия**“ (явни или скрити дефекти, липси, недостатъци, несъответствия на оборудването с Техническата спецификация на Възложителя и/или Техническото предложение на Изпълнителя и/или и с изискванията за окомплектовка на доставеното оборудване и документите в съответствие с алинея (5.1) и (5.2)) се прилага някой от следните варианти:

(i) ИЗПЪЛНИТЕЛЯТ заменя артикул или част с Несъответствия с такива, притежаващи характеристиките в Техническата спецификация или по-високи само в случай че последното не води до промяна на предмета на поръчката и цената по Договора, посочена в Ценовата оферта на ИЗПЪЛНИТЕЛЯ;

или

(ii) Изпълнителят отстранява Несъответствието в срок и по ред, посочени в констативния протокол и/или съобразно гаранционните условия;

или

(iii) цената по Договора се намалява съответно с цената на съответния артикул или частта с Несъответствия, ако това не води до промяна в предмета на поръчката или със сумата на разходите за отстраняване на Несъответствието.

**(5.7)** В случай че Несъответствието на доставеното оборудване е толкова съществено, че прилагането на някой от вариантите по алинея (5.6) ще доведе до промяна на предмета на поръчката, или в случай че ИЗПЪЛНИТЕЛЯТ забави доставката на оборудването или отстраняването на Несъответствията с повече от 30 (тридесет) дни от предвидения срок за доставка в алинея (4.2), съответно от срока, посочен в констативния протокол, ВЪЗЛОЖИТЕЛЯТ има право да прекрати Договора, както и право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции. Страните се споразумяват изрично, че прилагането на варианта по алинея (5.6), точка (i), а именно – замяна на несъответстващ артикул или част с нов по отношение на оборудване с Несъответствия, може да бъде извършено само до подписване на Приемо-предавателен протокол по алинея (5.3) или (5.5).

**(5.8)** Подписването на приемо-предавателен протокол по алинея (5.3) или алинея (5.5) без забележки има силата на приемане на доставката от страна на ВЪЗЛОЖИТЕЛЯ, освен в случаите на „скрити Несъответствия“, които не могат да бъдат установени при обикновения преглед на оборудването или на Несъответствия, проявили се в рамките на гаранционния срок. Приемането на доставката на оборудването с Приемо-предавателен протокол няма отношение към установените впоследствие в гаранционния срок Несъответствия, които ИЗПЪЛНИТЕЛЯТ е длъжен да отстрани за своя сметка, в съответствие с гаранционните условия.

**(5.9)** В случаите на Несъответствия, посочени в констативен протокол по алинея (5.5), ВЪЗЛОЖИТЕЛЯТ не дължи заплащане на цената по алинея (2.1) преди отстраняването им и изпълненията на останалите условия за плащане, предвидени в Договора.

**(5.10)** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**Член 6. Преминаване на собствеността и риска**

**(6.1)** Собствеността върху оборудването, предмет на доставка, преминава от ИЗПЪЛНИТЕЛЯ върху ВЪЗЛОЖИТЕЛЯ от датата на приемането му, вписана в Приемо-предавателен/и протокол/и по алинея (5.3), респективно по алинея (5.5). Рискът от случайно повреждане или погиване върху оборудването, предмет на доставка, преминава от ИЗПЪЛНИТЕЛЯ върху ВЪЗЛОЖИТЕЛЯ от датата на предаването му, вписано в двустранния/те констативен/и протокол/и по алинея (5.2).

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Член 7.**

**(7.1)** ИЗПЪЛНИТЕЛЯТ се задължава да достави оборудването, предмет на настоящия Договор, отговарящо на техническите параметри, представени в Техническото предложение на ИЗПЪЛНИТЕЛЯ и на Техническата спецификация на ВЪЗЛОЖИТЕЛЯ, окомплектовано съгласно изискванията на настоящия Договор, и придружено със съответните документи, както и да прехвърли собствеността върху тях на ВЪЗЛОЖИТЕЛЯ.

**(7.2)** ИЗПЪЛНИТЕЛЯТ се задължава да предостави на Възложителя пълна техническа документация на български език и/или на електронен и хартиен носител на оборудването, предмет на договора, включително инструкции за администриране и работа с него. ИЗПЪЛНИТЕЛЯТ се задължава да предостави на разположение на Възложителя всички необходими за настройката, инсталирането и използването на доставеното оборудване.

**(7.3)** ИЗПЪЛНИТЕЛЯТ е длъжен да изпълни задълженията си по Договора и да упражнява всичките си права, с оглед защита интересите на ВЪЗЛОЖИТЕЛЯ.

**(7.4)** ИЗПЪЛНИТЕЛЯТ се задължава да извършва текуща поддръжка и сервизно обслужване на оборудването в рамките на гаранционния срок, при условията и сроковете на този Договор, съответно при условията на гаранцията.

**(7.5)** ИЗПЪЛНИТЕЛЯТ се задължава да отстранява за своя сметка и в договорените срокове всички Несъответствия на доставеното оборудване, проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. ИЗПЪЛНИТЕЛЯТ се задължава при отстраняване на Несъответствия, както и при извършване на гаранционното обслужване да влага само оригинални резервни части, материали и консумативи. В случай на използване на нови съвместими резервни части или подобни възли и устройства със същата функционалност, Изпълнителят трябва да декларира, че няма да се наруши работоспособността на системата. Изпълнителят е длъжен да предоставя гаранция за внедрените от него резервни части.

**(7.6)** При точно и навременно изпълнение на задълженията си по настоящия Договор, ИЗПЪЛНИТЕЛЯТ има право да получи цената по Договора, съгласно определения начин на плащане.

**(7.7)** ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

**(7.8)** ИЗПЪЛНИТЕЛЯТ има право да иска от ВЪЗЛОЖИТЕЛЯ необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

**(7.9)** Изпълнителят се задължава да изпълнява задълженията си по Договора само и единствено чрез лицата, непосредствено ангажирани за изпълнение на дейностите по Договора, посочени в Списък – Приложение № 5, неразделна част от настоящия договор. По време на изпълнение на договора Изпълнителят има право със съгласието на Възложителя да заменя и/или да включва нови лица в списъка.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Член 8.**

**(8.1)** ВЪЗЛОЖИТЕЛЯТ се задължава да заплати общата цена по алинея (2.1) от този Договор, съгласно условията и по начина, посочен в него.

**(8.2)** ВЪЗЛОЖИТЕЛЯТ се задължава да приеме доставката на оборудването, предмет на договора, по реда на алинея (5.3), ако отговаря на договорените изисквания, в срок до 10 работни дни след писменото му уведомяване.

**(8.3)** ВЪЗЛОЖИТЕЛЯТ има право да иска от ИЗПЪЛНИТЕЛЯ да изпълни доставката на оборудването и провеждането на обучение на служителите на МВнР, на посочения в алинея (4.4) от договора адрес, осигуряване на гаранционна поддръжка съгласно Договора, в срок и без отклонения от договорените изисквания.

**(8.4)** ВЪЗЛОЖИТЕЛЯТ има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

**(8.5)** ВЪЗЛОЖИТЕЛЯТ има право на рекламация за доставеното по Договора оборудване при условията, посочени в настоящия Договор.

**(8.6)** ВЪЗЛОЖИТЕЛЯТ има право да изисква от ИЗПЪЛНИТЕЛЯ замяната на несъответстващ с Техническите спецификации и/или дефектен артикул само при условията на настоящия Договор, както и отстраняване на Несъответствия по реда и в сроковете, определени в настоящия Договор и в условията по гаранцията.

**(8.7)** ВЪЗЛОЖИТЕЛЯТ има право да откаже приемането на доставката, когато ИЗПЪЛНИТЕЛЯТ не спазва изискванията на Договора и Техническата спецификация, докато ИЗПЪЛНИТЕЛЯТ не изпълни изцяло своите задължения съгласно условията на Договора, или да откаже да изплати частично или изцяло договорената цена.

 **(8.8)** ВЪЗЛОЖИТЕЛЯТ има право да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**(8.9)** ВЪЗЛОЖИТЕЛЯТ е длъжен да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**VI. ГАРАНЦИОННА ОТГОВОРНОСТ И ГАРАНЦИОННО ОБСЛУЖВАНЕ**

**Член 9.**

**(9.1)** Гаранционна отговорност

(9.1.1) Изпълнителят гарантира пълната функционална годност на доставеното оборудване, съгласно договореното предназначение, както и съгласно Техническата спецификацията (Приложение № 1) и Техническото предложение (Приложение № 2), приложени към Договора.

(9.1.2) В рамките на гаранционния срок ИЗПЪЛНИТЕЛЯТ отстранява със свои сили и средства всички повреди и/или Несъответствия на място, на доставеното оборудване, съответно подменя дефектирали части и/или компоненти с нови, съгласно гаранционните условия и Техническото предложение на ИЗПЪЛНИТЕЛЯ.

(9.1.3) Рекламационното съобщение на ВЪЗЛОЖИТЕЛЯ може да бъде изпратено по факс, телефон, електронна поща или обикновена поща. ИЗПЪЛНИТЕЛЯТ е длъжен да предложи решение на проблем от свои квалифицирани представители в срок до 48 часа, считано от момента на получаване на рекламационното съобщение на ВЪЗЛОЖИТЕЛЯ, при което от квалифицирани представители на ИЗПЪЛНИТЕЛЯ се съставя констативен протокол за вида на повредата и/или Несъответствието, работите и срокът, необходими за отстраняването ѝ, в два еднообразни екземпляра.

(9.1.4) ИЗПЪЛНИТЕЛЯТ се задължава да отстрани настъпила повреда и/или Несъответствие в срок до 14 (четиринадесет) дни, считано от датата на констатиране на повредата на дефектиралото устройство, или в по-кратък уговорен между страните срок при спешни случаи. ИЗПЪЛНИТЕЛЯТ осигурява на ВЪЗЛОЖИТЕЛЯ оборотно устройство от същия или подобен клас, до пълното отстраняване на повреда и/или Несъответствие, като гаранционният срок на устройството, което е в процес на поправяне, се удължава със срока, през който е траело отстраняването на повредата.

**(9.2)** Гаранционно (сервизно) обслужване

(9.2.1) ИЗПЪЛНИТЕЛЯТ се задължава да осигури на ВЪЗЛОЖИТЕЛЯ гаранционно (сервизно) обслужване на оборудването в гаранционния срок, посочен в алинея (4.3), който започва да тече от датата на подписване на приемо-предавателен протокол за приемане на определена изпълнена доставка на оборудване по договора. Изпълнителят се задължава да извършва с предимство сервизно обслужване на оборудването на ВЪЗЛОЖИТЕЛЯ по време на целия гаранционен период, в срок не по-късно от 14 (четиринадесет) дни, считано от датата на получаване на дефектиралото устройство, или в по-кратък уговорен между страните срок при спешни случаи. Гаранционното обслужване се осъществява в сервиз/и, оторизиран/и от производителите на оборудването или от техни оправомощени за целта представители, и посочени от ИЗПЪЛНИТЕЛЯ в Приложение № 2

 (9.2.2) С изключение на специфичните срокове и условия, уговорени в т. 9.1.1, ИЗПЪЛНИТЕЛЯТ е длъжен да осигурява гаранционна (сервизна) поддръжка на оборудването, предмет на договора, съгласно общите условия на гаранцията на производителя на съответното устройство.

**(9.3)** По време на гаранционния срок ИЗПЪЛНИТЕЛЯТ няма право да отказва и е длъжен да осигурява приемането на повредено/дефектирало устройство в посочените от него оторизирани сервизи за сервизно обслужване и/или гаранционен ремонт, при спазване на условията на гаранционната поддръжка.

**VII. СПЕЦИАЛНИ ИЗИСКВАНИЯ ЗА ИЗПЪЛНЕНИЕТО, СВЪРЗАНИ СЪС ЗАЩИТАТА НА КЛАСИФИЦИРАНАТА ИНФОРМАЦИЯ**

**Член. 10.**

(10.1) Лица, отговорни за защитата на класифицираната информация, предоставена във връзка с изпълнението на този договор, са както следва:

1. От страна на Възложителя – лице по чл. 105 от ЗЗКИ и чл. 11 от Наредбата за общите изисквания за гарантиране на индустриалната сигурност (НОИГИС) – служителят по сигурността на информацията в Постоянната делегация на РБългария към НАТО-Брюксел.

2. От страна на Изпълнителя– лице по чл. 12 от НОИГИС – служителят по сигурността на информацията на Изпълнителя**.**

(10.2) Лица, имащи достъп до съответното ниво класифицирана информация във връзка с изпълнението на договора са:

1. От страна на Възложителя**:**

а) Служителят по сигурността на информацията в Постоянната делегация на РБългария към НАТО-Брюксел.

б) длъжностните лица, ангажирани с подготовката, контрола и изпълнението на договора, определени със заповед на Възложителя.

2. От страна на Изпълнителя– служителят по сигурността на информацията и лицата, заемащи длъжности, определени в Списъка по ал. (7.5) от настоящия Договор, свързани с изпълнението на договора, получили разрешение за достъп до съответното ниво на класифицирана информация и посочени в Приложение №5.

(10.3) Схемата за класификация на етапите за сключване и изпълнение на договора представлява Приложение № 8 и е неразделна част от настоящия договор.

**Член 11.**

Във връзка с изпълнението на този договор, Изпълнителятсе задължава да прилага специфични изисквания за защита на класифицираната информация по договора, както следва:

1. да защитава класифицираната информация, до която е има достъп във връзка с изпълнението на договора, спазвайки изискванията на ЗЗКИ, нормативните актове по неговото прилагане и залегналите в договора специфични изисквания за защита на класифицираната информация;

2. да използва класифицираната информация, до която е има достъп само за цели, свързани с предмета на договора;

3. да не предоставя класифицирана информация във връзка с изпълнението на договора на трети лица, без изричното съгласие на източника на информацията, както и при спазването на чл. 3 от ЗЗКИ;

4. да поддържа актуален списък на лицата по ал. (10.2), т. 2 от настоящия договор, който представлява Приложение № 5 и е неразделна част от настоящия договор;

5. да следи за валидността за разрешенията за достъп до класифицирана информация (РДКИ) на лицата по ал. (10.2), т. 2 и удостоверението за сигурност (УС) на Изпълнителя**,** като:

а) не по-късно от четири месеца преди изтичане на валидността на УС или РДКИ, да подготвя, комплектува и изпраща до Възложителядокументи по чл. 97 от ЗЗКИ за проучване и издаване на УС и РДКИ;

б) да подготви и комплектува документи за проучване на нови служители, попадащи извън списъка – Приложение № 5 към настоящия договор. Тези служители следва да са свързани с изпълнението на настоящия договор, а документите им се изпращат до Възложителя;

6. да обезпечи всички лица по ал. (10.2), т. 2 да подпишат декларация (Приложение № 4), с която се задължават да не разгласяват класифицирана информация, станала им известна във връзка с изпълнението на настоящия договор и да носят отговорност при нерегламентиран достъп до нея;

7. да предоставя класифицирана информация на лицата по ал. (10.2), т. 2, стриктно спазвайки принципа „необходимост да се знае”;

8. незабавно да уведомява компетентния орган по осъществяване на пряк контрол по защитата на класифицираната информация – Държавна агенция „Национална сигурност“ (ДАНС) за всеки опит, осъществяване или съмнение за извършване на нерегламентиран достъп до класифицирана информация по настоящия договор;

9. незабавно да уведомява компетентния проучващ орган съгласно чл. 95 от ЗЗКИ за настъпили промени съгласно чл. 98, ал. 2 от ЗЗКИ;

10. при поискване, да осигури незабавен достъп и съдействие на представители на ДАНС и на лицето по чл. 105 от ЗЗКИ от страна на Възложителя, при необходимост и във връзка с изпълнението на задълженията за проверка, както и при разследване във връзка с допуснати пропуски по опазване на класифицираната информация;

11. при поискване от ДАНС да предоставя и друга информация;

12. да спазва всички изисквания за гарантиране на индустриалната сигурност на класифицираната информация, и във връзка с чл. 10, ал. 2, т. 2 и т. 4 от НОИГИС да взаимодейства с Възложителя.

**Член 12.**

Във връзка с изпълнението на този договор, Възложителятсе задължава:

1. чрез лицето по чл. 105 от ЗЗКИ да осъществява контрол по прилагането от Изпълнителяна специфичните изисквания за защита на класифицираната информация, залегнали в договора, като при констатиране на неизпълнение на някое от тях:

а) да постави срок за отстраняване на неизпълнението, а при неспазване на сроковете за отстраняване на неизпълнението, да предприема действия за едностранно прекратяване на договора;

б) да предприема действия за прекратяване на договора, ако неизпълнението е довело до нерегламентиран достъп до класифицирана информация;

2. в случай на констатиран нерегламентиран достъп до класифицирана информация, да уведомява незабавно ДАНС;

3. да консултира Изпълнителяпри изпълнение на договора, по отношение на защитата на класифицираната информация.

**Член 13.**

В случай на неспазване на изискванията по индустриална сигурност, лицата по член 10 от настоящия договор носят административно-наказателна отговорност, съобразно тежестта на извършеното деяние.

**VIII. ГАРАНЦИЯ ЗА ИЗПЪЛНЕНИЕ**

**Член 14. Видове гаранции, размер и форма на гаранцията**

**(14.1)** Видове и размер на гаранцията

* 1. (14.1.1) ИЗПЪЛНИТЕЛЯТ гарантира изпълнението на произтичащите от настоящия Договор свои задължения с гаранция за изпълнение в размер на 2 (два) % от стойността на Договора по алинея (2.1), а в размер 1 % (едно на сто) - обезпечава гаранционното сервизно обслужване.

 (14.1.2) ИЗПЪЛНИТЕЛЯТ представя документ за внесена гаранция за изпълнение на Договора към датата на сключването му.

**(14.2)** Форма на гаранцията

(14.2.1) ИЗПЪЛНИТЕЛЯТ избира формата на гаранцията измежду една от следните:

(i) парична сума внесена по банковата сметка на ВЪЗЛОЖИТЕЛЯ;

(ii) банкова гаранция или

(iii) застраховка.

**Член 15. Изисквания по отношение на гаранциите**

**(15.1)** Когато гаранцията се представя във вид на **парична сума**, тя се внася по следната банкова сметка на ВЪЗЛОЖИТЕЛЯ:

Банка: БНБ – ЦУ

IBAN: BG45 BNBG 9661 3300 1343 01

BIC: BNBGBGSD.

 Всички банкови разходи, свързани с преводите на сумата са за сметка на ИЗПЪЛНИТЕЛЯ;

**(15.2)** Когато ИЗПЪЛНИТЕЛЯТ представя **банкова гаранция** се представя оригиналът ѝ, като тя е безусловна, неотменяема и непрехвърляема и покрива 100 % (сто процента) от стойността на гаранцията за изпълнението на Договора и съответно 100% от стойността на гаранцията за обезпечаване на гаранционното сервизно обслужване със срок на валидност от 30 (тридесет) дни след изтичане на срока за изпълнение на Договора по чл. 4.1., респективно по чл. 4.3.

(15.2.1) Страните се съгласяват случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(15.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на ИЗПЪЛНИТЕЛЯ.

**(15.3) Застраховката**, която обезпечава изпълнението чрез покритие на отговорността на ИЗПЪЛНИТЕЛЯ, е със срок на валидност от 30 (тридесет) дни след изтичане на срока за изпълнение на Договора по чл. 4.1. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ при пълно или частично неизпълнение на Договора и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличие на основание за това, са за сметка на ИЗПЪЛНИТЕЛЯ.

**Член 16. Задържане и освобождаване на гаранцията**

**(16.1)** ВЪЗЛОЖИТЕЛЯТ освобождава гаранцията за изпълнение на Договора на етапи и при условия, както следва:

(16.1.1) частично освобождаване в размер на 2 % (два процента) от общата стойност на договора в размер на ……………. (*словом:* ………………) лева в срок от 30 (тридесет) дни след приемане на доставката, монтажа и инсталирането на оборудването, подписване на Приемо-предавателния протокол по алинея (5.3), съответно - по алинея (5.5) без забележки, и след извършване на плащането по чл. 3.2, т.2, при условие че сумите по гаранцията не са задържани или не са настъпили условия за задържането им;

 (16.1.2) окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок на оборудването, посочен в алинея (4.3) от настоящия Договор, при условие че ИЗПЪЛНИТЕЛЯТ е изпълнил всички свои задължения по Договора и сумите по гаранцията не са задържани или не са настъпили условия за задържането им.

(16.2) Ако ИЗПЪЛНИТЕЛЯТ е представил банкова гаранция за изпълнение на Договора, преди частичното ѝ освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумата по алинея (16.1.).

(16.3) Ако ИЗПЪЛНИТЕЛЯТ е внесъл гаранцията за изпълнение на Договора по банков път, ВЪЗЛОЖИТЕЛЯТ освобождава съответната част от нея в срока и при условията на алинея (16.1).

(16.4) ВЪЗЛОЖИТЕЛЯТ не дължи лихви, такси, комисионни или каквито и да било други плащания върху сумите по предоставената гаранция, независимо от формата, под която е предоставена.

(16.5) Гаранцията за авансово предоставените средства/за изпълнение на договора не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към задържане на гаранцията.

(16.6) ВЪЗЛОЖИТЕЛЯТ има право да задържи изцяло или частично гаранцията за авансово предоставените средства/ за изпълнение на договора при пълно или частично неизпълнение на задълженията по настоящия Договор от страна на ИЗПЪЛНИТЕЛЯ и/или при разваляне или прекратяване на настоящия Договор по вина на ИЗПЪЛНИТЕЛЯ, съответно при възникване на задължения за ИЗПЪЛНИТЕЛЯ за връщане на платени суми. В тези случаи, ВЪЗЛОЖИТЕЛЯТ има право да задържи от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението.

(16.7) ВЪЗЛОЖИТЕЛЯТ има право да задържа от сумата по гаранцията за авансово предоставените средства/ за изпълнение на договора суми, равни на размера на начислените неустойки и обезщетения по настоящия Договор, поради непълно или частично изпълнение на задълженията на ИЗПЪЛНИТЕЛЯ.

(16.8) В случай на задържане от ВЪЗЛОЖИТЕЛЯ на суми от гаранцията за изпълнение, ИЗПЪЛНИТЕЛЯТ е длъжен в срок до 7 (седем) дни да допълни гаранцията до размера ѝ, уговорен в алинея (16.1.1) и алинея (16.1.2), като внесе усвоената от ВЪЗЛОЖИТЕЛЯ сума по сметка на ВЪЗЛОЖИТЕЛЯ или учреди банкова гаранция за сума в размер на усвоената или да застрахова отговорността си до размера, посочен в алинея (16.1.1) и алинея (16.1.2).

**IX. НЕУСТОЙКИ**

**Член 17.**

**(17.1)** При забавено изпълнение на задължения по Договора от страна на ИЗПЪЛНИТЕЛЯ в нарушение на уговорените в този Договор срокове, същият заплаща на ВЪЗЛОЖИТЕЛЯ неустойка в размер на 0,5 % (нула цяла и пет десети процента) от общата стойност на договора, съгласно чл. 2, алинея (2.1) за всеки просрочен ден, но не повече от 10 % (десет процента).

**(17.2)** При забава на ВЪЗЛОЖИТЕЛЯ за изпълнение на задълженията му за плащане по Договора, същият заплаща на ИЗПЪЛНИТЕЛЯ неустойка в размер на 0,5 % (нула цяла и пет десети процента) от общата стойност на договора, съгласно чл. 2, алинея (2.1) за всеки просрочен ден, но не повече от 10 % (десет процента) от размера на забавеното плащане.

**(17.3)** При пълно неизпълнение на задълженията за доставка на оборудването, предмет на договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % (десет процента) от общата стойност на договора, съгласно чл. 2, алинея (2.1).

**(17.4)** При системно (три и повече пъти) неизпълнение на задълженията за сервизно обслужване и/или гаранционни ремонти в срока на гаранцията, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % (нула цяло и пет десети процента) от общата стойност на договора, съгласно чл. 2, алинея (2.1).

**(17.5)** При пълно неизпълнение на задълженията за сервизно обслужване и/или гаранционни ремонти в срока на гаранцията, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 2 % (два процента) от общата стойност на договора, съгласно чл. 2, алинея (2.1).

**(17.6)** ВЪЗЛОЖИТЕЛЯТ може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като ВЪЗЛОЖИТЕЛЯТ има право да усвои съответните суми по настоящия член от предоставената гаранция.

**(17.7)** ИЗПЪЛНИТЕЛЯТ може да претендира обезщетение за нанесени вреди и пропуснати ползи по общия ред, независимо от начислените/платени по този договор неустойки.

**(17.8)** Неустойките се заплащат незабавно при поискване от ВЪЗЛОЖИТЕЛЯ по следната банкова сметка:

……………………………………………

…………………………………………...

……………………………………………

 В случай че банковата сметка на ВЪЗЛОЖИТЕЛЯ не е заверена със сумата на неустойката в срок от 7 (седем) дни от искането на ВЪЗЛОЖИТЕЛЯ за плащане на неустойка, ВЪЗЛОЖИТЕЛЯТ има право да задържи съответната сума от гаранцията за авансово предоставените средства/ за изпълнение на договора.

**X. ПОДИЗПЪЛНИТЕЛИ[[1]](#footnote-1)**

**Член 18.**

**(18.1)** За извършване на дейностите по Договора, ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.

**(18.2)** Процентното участие на подизпълнителите в цената за изпълнение на Договора не може да бъде различно от посоченото в офертата на ИЗПЪЛНИТЕЛЯ.

**(18.3)** ИЗПЪЛНИТЕЛЯТ може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

**(18.4)** Независимо от използването на подизпълнители, отговорността за изпълнение на настоящия Договор и на ИЗПЪЛНИТЕЛЯ.

**(18.5)** Сключването на договор с подизпълнител, който не е обявен в офертата на ИЗПЪЛНИТЕЛЯ и не е включен по време на изпълнение на Договора по предвидения в ЗОП ред, или изпълнението на дейностите по договора от лице, което не е подизпълнител, обявен в офертата на ИЗПЪЛНИТЕЛЯ, се счита за неизпълнение на Договора и е основание за едностранно прекратяване на Договора от страна на ВЪЗЛОЖИТЕЛЯ и за усвояване на пълния размер на гаранцията за изпълнение.

**Член 19.**

 **(19.1)** При сключването на Договорите с подизпълнителите, оферирани в офертата на ИЗПЪЛНИТЕЛЯ, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.

**Член 20.**

**(20.1)** Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част директно на подизпълнителя.

**(20.2)** Разплащанията по ал. (20.1) се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

**(20.3)** Към искането по ал. (20.2) ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

**(20.4)** ВЪЗЛОЖИТЕЛЯТ има право да откаже плащане по ал. (20.2), когато искането за плащане е оспорено, до момента на отстраняване на причината за отказа.

**XI. УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 21.**

**(21.1)** Настоящият Договор се прекратява в следните случаи:

1. с изтичане на уговорения срок;
2. когато са настъпили съществени промени във финансирането на обществената поръчка – предмет на Договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
3. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) и продължило повече от 90 (деветдесет) дни.
4. На основание чл. 114 от ЗОП.

**(21.2)** ВЪЗЛОЖИТЕЛЯТ може да прекрати Договора едностранно, без предизвестие с уведомление, изпратено до ИЗПЪЛНИТЕЛЯ:

1. когато ИЗПЪЛНИТЕЛЯТ забави изпълнението на задължение по настоящия Договор с повече от 30 (тридесет) дни;
2. при системно (три и повече пъти) неизпълнение на задълженията на ИЗПЪЛНИТЕЛЯ за гаранционно обслужване и/или извършване на гаранционни ремонти или при пълно неизпълнение на задълженията на ИЗПЪЛНИТЕЛЯ за гаранционно обслужване и/или извършване на гаранционни ремонти;
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на ВЪЗЛОЖИТЕЛЯ и в съответствие със ЗОП и настоящия Договор.

**(21.3)** ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**(21.4)** Прекратяването става след уреждане на финансовите взаимоотношения между Страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на Договора.

**Член 22.**

Настоящият Договор може да бъде изменян или допълван от Страните при условията на чл. 116 от ЗОП.

**XII. НЕПРЕОДОЛИМА СИЛА**

**Член 23.**

**(23.1)** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

**(23.2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

**(23.3)**Докато трае непреодолимата сила, изпълнението на задължението се спира.

**(23.4)** Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

**XIII. КОНФИДЕНЦИАЛНОСТ**

**Член 24.**

**(24.1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(24.2)** Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

**(24.3)** Не се счита за нарушение на задълженията за неразкриване на Конфиденциална информация, когато:

24.3.1. информацията е станала или става публично достъпна, без нарушаване на този Договор от която и да е от Страните;

24.3.2. информацията се изисква по силата на закон, приложим спрямо която и да е от Страните; или

24.3.3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 24.3.2 или 24.3.3 Страната, която следва да предостави информацията, уведомява незабавно другата Страна по Договора.

**(24.4.)** Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**XIV. АВТОРСКИ ПРАВА**

**Член 25.**

**(25.1)** Страните се споразумяват изрично и потвърждават, че авторските и всички сродни права върху доставеното оборудване, предмет на договора, и всички съпътстващи изработката му проучвания, разработки, скици, чертежи, планове, модели, документи, софтуер, дизайни, описания, документи, данни, файлове, матрици или каквито и да било средства и носители и свързаната с тях документация и други продукти, възникват директно за ВЪЗЛОЖИТЕЛЯ в пълния им обем, съгласно действащото законодателство, а в случай че това не е възможно, ще се считат за прехвърлени на ВЪЗЛОЖИТЕЛЯ в пълния им обем за целите на използването от ВЪЗЛОЖИТЕЛЯ на доставеното оборудване по предназначение и без ВЪЗЛОЖИТЕЛЯТ да дължи каквито и да било допълнителни плащания и суми, освен общата стойност на договора, съгласно чл.2, алинея (2.1).

**(25.2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

25.2.1. чрез промяна на съответния документ или материал; или

25.2.2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

25.2.3. като получи за своя сметка разрешение за ползване на продукта от третото лице, чиито права са нарушени.

**(25.3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 7 (седем) дни от узнаването им. В случай че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

**(25.4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**XV. ДОПЪЛНИТЕЛНИ РАЗПОРЕДБИ**

**Член 26.**

За всички неуредени в настоящия Договор въпроси се прилага действащото българско законодателство.

**Член 27**.

(27.1) Упълномощени представители на Страните, които могат да приемат и правят изявления по изпълнението на настоящия Договор са, както и да подписват двустранните приемо-предавателни протоколи по чл. 5, алинеи (5.2) и (5.3) са:

**ЗА ВЪЗЛОЖИТЕЛЯ:**

Име и длъжност:

Телефон:

E-mail:

**ЗА ИЗПЪЛНИТЕЛЯ:**

Име и длъжност:

Телефон:

E-mail:

(27.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма (в хартиен или електронен) за действителност.

(27.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(27.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 23 се считат за валидно изпратени и получени от другата Страна.

(27.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните.

**Член 28**. ИЗПЪЛНИТЕЛЯТ няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 29**.

(29.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(29.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 30**. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

 Неразделна част от настоящия Договор са следните приложения:

1. **Приложение № 1** – Техническа спецификация на ВЪЗЛОЖИТЕЛЯ;
2. **Приложение № 2** *–* Техническо предложение на ИЗПЪЛНИТЕЛЯ;
3. **Приложение № 3**- Ценово предложение на ИЗПЪЛНИТЕЛЯ;
4. **Приложение № 4-** Схема за класификация на етапите;
5. **Приложение № 5** – Списък на лицата, непосредствено ангажирани за изпълнение на дейностите по Договора

 Настоящият Договор се подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**МАЯ АНДОНОВА-ГЕНОВА**

**директор на дирекция „ус и мто”**

**И УПЪЛНОМОЩЕН ВЪЗЛОЖИТЕЛ**

**/ съгласно Заповед № 95-00-390/21.09.2017 г.**

 **на министъра на външните работи/**

**ИСКРА ГРИГОРОВА-ЗОРОВСКА**

**Главен счетоводител**

1. Изискванията и условията, предвидени в този раздел, се прилагат в случаите, когато Изпълнителят е предвидил използването на подизпълнители. [↑](#footnote-ref-1)